
[bookmark: TextBodyBegin]Európsky parlament,
–	so zreteľom na konečnú ročnú účtovnú závierku Európskej chemickej agentúry za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:1], [1:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:2] týkajúce sa spoľahlivosti účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [2:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória agentúre za plnenie rozpočtu za rozpočtový rok 2022 (06180/2024 – C9‑0086/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:3], a najmä na jeho článok 70, [3:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej agentúry pre chemické látky, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES[footnoteRef:4] a najmä na jeho článok 97, [4:  	Ú. v. EÚ L 396, 30.12.2006, s. 1.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:5], a najmä na jeho článok 105, [5:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre životné prostredie, verejné zdravie a bezpečnosť potravín,
–	so zreteľom na správu Výboru pre kontrolu rozpočtu (A9-0135/2024),
1.	udeľuje absolutórium výkonnej riaditeľke Európskej chemickej agentúry za plnenie rozpočtu agentúry za rozpočtový rok 2022;
2.	uvádza svoje poznámky v priloženom uznesení;
3.	poveruje svoju predsedníčku, aby postúpila toto rozhodnutie a uznesenie, ktoré je jeho neoddeliteľnou súčasťou, výkonnej riaditeľke Európskej chemickej agentúry, Rade, Komisii a Dvoru audítorov a aby zabezpečila ich uverejnenie v Úradnom vestníku Európskej únie (v sérii L).

2. Rozhodnutie Európskeho parlamentu z 11. apríla 2024 o účtovnej závierke Európskej chemickej agentúry za rozpočtový rok 2022 (2023/2148(DEC))
Európsky parlament,
–	so zreteľom na konečnú ročnú účtovnú závierku Európskej chemickej agentúry za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:6], [6:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:7] týkajúce sa spoľahlivosti účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [7:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória agentúre za plnenie rozpočtu za rozpočtový rok 2022 (06180/2024 – C9‑0086/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:8], a najmä na jeho článok 70, [8:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej agentúry pre chemické látky, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES[footnoteRef:9] a najmä na jeho článok 97, [9:  	Ú. v. EÚ L 396, 30.12.2006, s. 1.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:10], a najmä na jeho článok 105, [10:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre životné prostredie, verejné zdravie a bezpečnosť potravín,
–	so zreteľom na správu Výboru pre kontrolu rozpočtu (A9-0135/2024),
1.	schvaľuje účtovnú závierku Európskej chemickej agentúry za rozpočtový rok 2022;
2.	poveruje svoju predsedníčku, aby postúpila toto rozhodnutie výkonnej riaditeľke Európskej chemickej agentúry, Rade, Komisii a Dvoru audítorov a aby zabezpečila jeho uverejnenie v Úradnom vestníku Európskej únie (v sérii L).


3. Uznesenie Európskeho parlamentu z 11. apríla 2024 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej chemickej agentúry za rozpočtový rok 2022 (2023/2148(DEC))
Európsky parlament,
–	so zreteľom na svoje rozhodnutie o absolutóriu za plnenie rozpočtu Európskej chemickej agentúry za rozpočtový rok 2022,
–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre životné prostredie, verejné zdravie a bezpečnosť potravín,
–	so zreteľom na správu Výboru pre kontrolu rozpočtu (A9-0135/2024),
A.	keďže podľa výkazu príjmov a výdavkov[footnoteRef:11] Európskej chemickej agentúry (ďalej len „agentúra“)predstavoval jej konečný rozpočet na rozpočtový rok 2022 sumu 114 777 691 EUR, čo v porovnaní s rokom 2021 znamenalo nárast o 5,83 %; keďže rozpočet agentúry je financovaný najmä z dvoch zdrojov príjmov: z vybraných poplatkov a z príspevku zo všeobecného rozpočtu Únie; [11:  	Ú. v. EÚ C 453, 29.11.2022, s. 39.] 

B.	keďže Dvor audítorov vo svojej správe o overení ročnej účtovnej závierky agentúry za rozpočtový rok 2022 (ďalej len „správa Dvora audítorov“) uvádza, že získal primeranú istotu o tom, že ročná účtovná závierka agentúry je spoľahlivá a že príslušné operácie sú zákonné a správne;
C.	keďže pokiaľ ide o oblasť verejného obstarávania agentúry, v roku 2022 neboli hlásené žiadne problémy, ktoré by si vyžadovali nápravné opatrenia, neprebiehajú žiadne nápravné opatrenia z auditov a posúdení z predchádzajúcich rokov a nie sú žiadne nápravné opatrenia, ktoré by boli nevyriešené;
D.	keďže pokiaľ ide o oblasť systémov vnútornej kontroly agentúry, v roku 2022 neboli hlásené žiadne problémy, ktoré by si vyžadovali nápravné opatrenia, neprebiehajú žiadne nápravné opatrenia z auditov a posúdení z predchádzajúcich rokov a nie sú žiadne nápravné opatrenia, ktoré by boli nevyriešené;
Rozpočtové a finančné riadenie
1.	konštatuje s uspokojením, že úsilie o monitorovanie rozpočtu v priebehu rozpočtového roka 2022 prinieslo mieru plnenia rozpočtu viazaných rozpočtových prostriedkov v bežnom roku na úrovni 98,61 %, čo predstavuje mierne zníženie o 0,23 % v porovnaní s rokom 2021, a že miera plnenia platobných rozpočtových prostriedkov v bežnom roku dosiahla 85,06 %, čo predstavuje zníženie o 1,17 % v porovnaní s rokom 2021;
2.	pripomína, že agentúra je financovaná z poplatkov uhrádzaných odvetvím a vyrovnávacím príspevkom EÚ v súlade s nariadením Európskeho parlamentu a Rady (ES) č. 1907/2006[footnoteRef:12], nariadením Európskeho parlamentu a Rady (ES) č. 1272/2008[footnoteRef:13] a nariadením Európskeho parlamentu a Rady (EÚ) č. 528/2012[footnoteRef:14]; zdôrazňuje skutočnosť, že vzhľadom na to, že poplatky sú jednorazové a závisia od strategických rozhodnutí aktérov v chemickom priemysle, existuje veľká neistota, pokiaľ ide o ich výšku a načasovanie; pripomína, že Komisia prisľúbila návrh Komisie na posilnenie riadenia agentúry a zvýšenie udržateľnosti jej modelu financovania v roku 2020; trvá na tom, aby ho Komisia bezodkladne predložila; [12:  	Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).]  [13:  	Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).]  [14:  	Nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (Ú. v. EÚ L 167, 27.6.2012, s. 1).] 

3.	s uspokojením konštatuje, že v roku 2022 sa po prvýkrát od konečného termínu registrácie podľa nariadenia (ES) č. 1907/2006 v roku 2018 príjmy agentúry z poplatkov zvýšili, zatiaľ čo závislosť od Únie pri financovaní jej operácií sa mierne znížila;
Výkonnosť
4.	konštatuje, že agentúra je hnacou silou pri implementácii právnych predpisov Únie o chemických látkach v prospech verejného zdravia a životného prostredia, ako aj inovácií a konkurencieschopnosti; konštatuje, že agentúra zhromažďuje, posudzuje a šíri formácie o chemických látkach, pomáha spoločnostiam dodržiavať právne predpisy a presadzuje bezpečné používanie chemických látok;
5.	konštatuje, že agentúra vykonala pracovný program na 93 % a dosiahla 151 zo 162 konkrétnych opatrení a výstupov plánovaných na rok 2022, pričom osem opatrení je aj naďalej „v štádiu riešenia“ tak, ako boli naplánované; ďalej konštatuje, že tri „nedokončené“ opatrenia by si vyžadovali buď príspevok členských štátov alebo sa znížila priorita príslušnej oblasti; 
6.	konštatuje, že agentúra sa zameriavala na plnenie svojich hlavných úloh a na podporu Európskej komisie pri vykonávaní stratégie Chemikálie – stratégia udržateľnosti v súlade s usmernením stanoveným jej riadiacou radou v strategickom pláne na roky 2019 – 2023 a v jej preskúmaní z roku 2021;
7.	upozorňuje na niektoré ťažkosti, ktorým agentúra čelila v roku 2022, vrátane neefektívneho systému udeľovania povolení, čo vyšlo najavo v roku 2021, pričom ďalším problémom bol rastúci počet žiadostí týkajúcich sa šesťmocného chrómu, čo bude pretrvávať aj v roku 2023 a kladie vysoké nároky na kapacitu vedeckých výborov prijímať stanoviská, keďže im chýbajú členovia so skúsenosťami; ďalej konštatuje, že členské štáty predložili nízky počet návrhov hodnotiacich správ o biocídnych účinných látkach, čo bráni dokončeniu hodnotení do konca roka 2024, ako sa stanovuje v nariadení (EÚ) č. 528/2012, zdôrazňuje skutočnosť, že v súlade s akčným plánom pre aktívne látky agentúra v posledných rokoch vynaložila úsilie na podporu členských štátov pri dosahovaní ďalšieho pokroku;
8.	víta činnosti agentúry na podporu alternatív k testovaniu na zvieratách a kroky prijaté na zvýšenie účinnosti a viditeľnosti tejto práce;
Efektívnosť a prínosy
9.	chváli agentúru za stratégiu zvyšovania efektívnosti zameranú na dosahovanie pridanej hodnoty riadením založeným na výkonnosti a tiež za vývoj nových nástrojov na podporu plánovania a podávania správ, ktoré sú používateľsky ústretovejšie, poskytujú lepšie možnosti informovania a všetkým zamestnancom šetria čas; konštatuje, že bol pozmenený rozsah podávania správ s cieľom lepšie zohľadniť pracovný program agentúry a zlepšiť prepájanie cieľov na úrovni agentúry s cieľmi jednotlivých zamestnancov;
10.	konštatuje, že v roku 2022 začala agentúra zároveň s optimalizáciou kapacity infraštruktúry, aby minimalizovala akékoľvek nadmerné kapacity v infraštruktúre IT, pričom z výsledkov z druhej polovice roka vyplýva, že dokázala znížiť používanie tejto infraštruktúry (CPU, t. j. procesorov, ako aj RAM, čiže pamäte) približne o 25 %; víta úsilie vynaložené na optimalizáciu a nabáda agentúru, aby v ňom pokračovala;
11.	konštatuje, že agentúra aj naďalej využíva spoločné oddelenie vnútorného auditu s Agentúrou EÚ pre vesmírny program (predtým Agentúra pre európsky globálny navigačný satelitný systém); konštatuje, že agentúra a Európsky úrad pre bezpečnosť potravín udržiavajú pravidelné kontakty na pracovnej úrovni, ako aj na úrovni vrcholového manažmentu, kde sa pravidelne posudzujú (podrobným skúmaním pracovných programov) a využívajú možnosti spolupráce;
12.	ďalej konštatuje, že agentúra pokračovala v strategickej spolupráci s Európskym úradom pre bezpečnosť potravín pri poskytovaní formátu údajov IUCLID ako služby, a to využívaním svojich cloudových služieb, na účely činnosti Európskeho úradu pre bezpečnosť potravín v súlade s nariadením Európskeho parlamentu a Rady (ES) č. 1107/2009[footnoteRef:15], čím sa využívaním existujúcich IT platforiem dosiahli úspory z rozsahu; [15:  	Nariadenia Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).] 

13.	pripomína dôležitosť zvýšenia digitalizácie agentúry, pokiaľ ide o vnútornú prevádzku a riadenie, ale aj zámer urýchliť digitalizáciu postupov; zdôrazňuje, že je potrebné, aby bola agentúra v tejto súvislosti naďalej aktívna s cieľom zabrániť digitálnej priepasti medzi agentúrami; upozorňuje však na potrebu prijať všetky nevyhnutné bezpečnostné opatrenia, aby sa predišlo akémukoľvek ohrozeniu online bezpečnosti spracúvaných informácií; trvá na tom, že je potrebné zintenzívniť opatrenia proti kybernetickým útokom alebo pokusom o infiltráciu, najmä tým, ktoré pochádzajú z Ruska alebo Číny;
14.	oceňuje, že agentúra podnikla kroky na podporu zásady „jedna látka – jedno hodnotenie“ v spolupráci s Európskym úradom pre bezpečnosť potravín s cieľom zaistiť ďalšiu súdržnosť pri posudzovaní nebezpečnosti a rizík účinných látok;
Personálna politika
15.	konštatuje, že k 31. decembru 2022 bol plán pracovných miest naplnený na 98,07 %, pričom zo 467 dočasných zamestnancov povolených v rámci rozpočtu Únie (rovnaký počet schválených pracovných miest ako v roku 2021) bolo vymenovaných 458 dočasných zamestnancov; konštatuje, že v roku 2022 agentúra okrem toho zamestnávala 128 zmluvných zamestnancov, 48 zamestnancov na prechodné obdobie, päť konzultantov a dvoch vyslaných národných expertov;
16.	pripomína význam zabezpečenia rodovej rovnosti medzi zamestnancami a v tejto súvislosti víta skutočnosť, že agentúra zaviedla akčný plán na vykonávanie cieľov svojej charty rozmanitosti a začlenenia prijatej v roku 2022, ktorá je okrem iných opatrení v oblasti začleňovania zameraná na dosiahnutie rodovej rovnováhy v riadiacom tíme; žiada agentúru, aby informovala orgán udeľujúci absolutórium o vykonávaní akčného plánu; uznáva, že dosiahnutie výsledkov v tejto oblasti si vyžaduje čas; konštatuje však, že rodová rovnováha vo vrcholovom a strednom manažmente agentúry sa mierne oslabila, pričom 76 % pracovných miest zastávali muži (82 % v roku 2021) a 24 % ženy (18 % v roku 2021); konštatuje, že medzi zamestnancami je celkovo 261 mužov (45 %) a 317 žien (55 %);
17.	s uspokojením konštatuje, že k 31. decembru 2022 agentúra zamestnávala zamestnancov z 26 členských štátov; konštatuje, že 32 % zamestnancov nadácie sú štátni príslušníci členského štátu, v ktorom má agentúra sídlo; pripomína význam geografickej rovnováhy a nabáda agentúru, aby naďalej prijímala potrebné opatrenia na vyvážené a spravodlivé geografické zastúpenie; vyjadruje však znepokojenie nad geografickou rovnováhou v rámci vyššieho a stredného manažmentu agentúry, ktorý má len jedného riaditeľa zo strednej a východnej Európy; trvá na tom, že sa to musí zlepšiť; žiada agentúru, aby o tejto otázke informovala orgán udeľujúci absolutórium;
18.	konštatuje, že agentúra má politiku v oblasti ochrany ľudskej dôstojnosti a predchádzania psychickému a sexuálnemu obťažovaniu a že agentúra je súčasťou medziagentúrnej pracovnej skupiny dôverných poradcov; so záujmom očakáva ich správu a odporúčania; konštatuje, že v roku 2022 neboli nahlásené žiadne prípady obťažovania, a nabáda agentúru, aby pokračovala v práci na predchádzaní prípadom aj v budúcnosti a rozvíjala ju;
19.	konštatuje, že od marca 2022 sa zamestnanci agentúry začali postupne vracať do priestorov agentúry, čo sa skončilo zavedením nových hybridných pracovných pravidiel v októbri 2022; v tejto súvislosti konštatuje, že nové pravidlá podporujú flexibilitu a posilnenie postavenia zamestnancov a zároveň zachovávajú sociálnu súdržnosť a spoluprácu prostredníctvom pravidelnej týždennej prítomnosti v kancelárii;
20.	konštatuje, že agentúra viac využívala vnútornú mobilitu, aby reagovala na vyvíjajúce sa potreby, pokiaľ ide o vedecko-technické a administratívne odborné znalosti vo svojej činnosti; konštatuje, že tým vznikli príležitosti na postup v kariére, čo prispelo k motivovaniu zamestnancov agentúry a k zachovaniu kultúry vysokej výkonnosti, neustáleho zlepšovania a schopnosti reagovať; víta skutočnosť, že agentúra s cieľom motivovať zamestnancov a vytvárať súbory zručností zaviedla aj nové iniciatívy vrátane mentorstva a koučingu;
21.	zdôrazňuje, že je potrebné zabezpečiť primerané personálne obsadenie, ktoré bude odrážať potreby Európskej zelenej dohody a stratégie Únie Chemikálie – stratégia udržateľnosti, akčného plánu pre obehové hospodárstvo, a najmä cieľa nulového znečistenia, a s nimi súvisiaci nárast objemu úloh;
Prevencia, riešenie konfliktov záujmov a transparentnosť
22.	konštatuje, že na základe dôkladného posúdenia rizika svojich činností agentúra identifikovala procesy a podprocesy, ktoré si vyžadujú riadenie konfliktov záujmov; ďalej konštatuje, že pri všetkých týchto procesoch zodpovedná osoba pri pridelení úloh zamestnancovi preskúma ročné vyhlásenia o záujmoch, zatiaľ čo v prípade niektorých citlivých procesov sa prikladá aj osobitné vyhlásenie zamestnanca o neexistencii konfliktu záujmov;
23.	víta, že s cieľom zlepšiť prax v oblasti konfliktu záujmov po skončení zamestnania bola politika agentúry v oblasti konfliktu záujmov naposledy revidovaná riadiacou radou v júni 2023; konštatuje, že zavedené zmeny posilňujú systematické monitorovanie dodržiavania povinností bývalých zamestnancov agentúry po skončení zamestnania v súlade s odporúčaniami Európskeho dvora audítorov a pripomienkami orgánu udeľujúceho absolutórium z predchádzajúcich rokov;
24.	konštatuje, že agentúra na svojom webovom sídle zverejňuje stretnutia vrcholového manažmentu so zástupcami záujmových skupín;
25.	víta skutočnosť, že agentúra zaviedla v roku 2022 nový elektronický nástroj na zhromažďovanie a skúmanie ročných vyhlásení o záujmoch externých expertov, ktorí spolupracujú s agentúrou, čo prispieva k zvyšovaniu istoty celého procesu;
26.	konštatuje s uspokojením, že stratégia agentúry na boj proti podvodom bola naposledy revidovaná jej riadiacou radou v decembri 2022 a je zameraná na zachovanie a ďalší rozvoj kultúry boja proti podvodom v agentúre a pravidelné prehodnocovanie kľúčových politík a postupov; konštatuje, že stratégia posilňuje vnútorný protikorupčný mechanizmus prideľovaním úloh a zodpovednosti v oblasti predchádzania podvodom a prostriedkov a zdrojov využívaných v boji proti nim; víta skutočnosť, že všetci zamestnanci agentúry sa v roku 2022 zúčastnili na odbornej príprave v oblasti boja proti podvodom; konštatuje s uspokojením, že agentúra má zavedené usmernenia pre oznamovateľov, aby zamestnanci agentúry mohli informovať o akejkoľvek činnosti, ktorá je v rozpore s verejným záujmom;
27.	pripomína, že rozhodovacie procesy agentúry sú navrhnuté tak, aby boli prehľadné, otvorené a aby zabezpečovali vyvážený výsledok na základe odôvodneného vedeckého prístupu; konštatuje, že informácie napríklad o zámeroch agentúry a členských štátov skúmať látky alebo vytvárať dokumentáciu sú dostupné online, takže spoločnosti majú prístup k potrebným údajom, aby mohli prijímať informované obchodné rozhodnutia; ďalej konštatuje, že akreditované organizácie zainteresovaných strán sa môžu zúčastňovať na vedeckých stretnutiach ako pozorovatelia s výnimkou prípadov, keď si dôverné obchodné informácie vyžadujú uzavreté zasadnutia; ďalej konštatuje, že úvahy, stanoviská a závery vedeckých výborov agentúry sa zaznamenávajú v stanoviskách a zápisniciach a uverejňujú sa online;
28.	pripomína, že je dôležité, aby sa agentúra viac zviditeľnila v médiách, na internete a v sociálnych médiách s cieľom informovať občanov o svojej práci;
Ďalšie pripomienky
29.	víta skutočnosť, že agentúra prijala v roku 2022 politiku kybernetickej bezpečnosti a posúdila riziká v celej oblasti IT; ďalej konštatuje, že agentúra zaviedla možnosť biometrickej autentifikácie, zlepšila viditeľnosť bezpečnostného operačného centra a otestovala, ako by fungovali dátové centrá v prípade zlyhania;
30.	s uspokojením konštatuje, že v roku 2022 sa agentúra zapojila do testovania nástroja elektronického obstarávania Európskej komisie (PPMT) pred jeho plným zavedením v roku 2023; berie na vedomie, že agentúra už v minulosti zaviedla ďalšie nástroje elektronického obstarávania, ako napríklad eTendering alebo eSubmission, a zároveň si v roku 2022 obnovila predplatné na využívanie platformy Cloudia v rámci systému elektronického obstarávania Hansel (centrálna obstarávacia organizácia pre fínske verejné orgány), aby boli všetky administratívne obstarávania prostredníctvom systému Hansel plne digitalizované;
31.	konštatuje, že v roku 2022 boli úspešne obnovené certifikáty pre environmentálne manažérstvo a audit (EMAS) a ISO 14001; s uspokojením konštatuje, že v správe Dvora audítorov sa uvádza, že agentúra patrí medzi agentúry, ktoré vydávajú ročné environmentálne vyhlásenie;
32.	zdôrazňuje, že agentúra pokračovala v úsilí postupne ukončiť testovanie na zvieratách v Európe v rozsahu, ako umožňuje súčasný regulačný rámec; konštatuje, že agentúra podporuje alternatívy k testovaniu na zvieratách tromi spôsobmi: zameraním sa na skupiny látok na základe samostatnej stratégie, investovaním do medzinárodných činností, ktoré podporujú alternatívy a metodiky nového prístupu, a sprístupnením údajov, ktorými disponuje; opakuje svoju výzvu agentúre, aby urýchlila proces postupného ukončovania; okrem toho konštatuje, že agentúra spolupracuje s Komisiou a ďalšími zainteresovanými stranami s cieľom podporiť Komisiu pri vypracúvaní plánu na úplné nahradenie testovania chemických látok na zvieratách;
33.	víta skutočnosť, že agentúra pokračovala vo vykonávaní rôznych opatrení na zvýšenie svojej verejnej a online prítomnosti prostredníctvom nových verzií a početných aktualizácií na svojom webovom sídle, spustenia spoločného kanála Instagram so štyrmi agentúrami s názvom „Jedno zdravie – jedno životné prostredie“ a svojej prítomnosti v sociálnych médiách; v tejto súvislosti konštatuje nárast všeobecného mediálneho pokrytia a zvýšenie ukazovateľov agentúry v sociálnych médiách v roku 2022 v porovnaní s rokom 2021;
°
°	°
34.	pokiaľ ide o ďalšie poznámky prierezovej povahy, ktoré sú súčasťou rozhodnutia o absolutóriu, odvoláva sa na svoje uznesenie z 11. apríla 2024[footnoteRef:16] o výkonnosti, finančnom riadení a kontrole agentúr. [16:  	Prijaté texty, P9_TA(2024)0280.] 

